ພັກ Republican ຍາດເອົາ ສຽງຂ້າງຫລາຍຄືນມາໄດ້ ໃນສະພາຕໍ່າ
ພັກ Republican ໄດ້ຮັບບ່ອນນັ່ງ ຫລາຍເກີນຈໍານວນທີ່ຕ້ອງການ ເພື່ອເຂົ້າຄວບຄຸມ ສະພາຕໍ່າຄືນ ໃນການເລືອກຕັ້ງກາງສະໄໝ ໃນວັນອັງຄານວານນີ້.
ສະມາຊິກພັກ Republican ໄດ້ຊະນະບ່ອນນັ່ງຢ່າງຫລວງຫລາຍໃນການເລືອກຕັ້ງກາງສະໄໝການດໍາລົງ ຕໍາແໜ່ງຂອງປະທານາ ທິບໍດີສະຫະລັດໃນວັນອັງຄານວານນີ້ ຊຶ່ງໄດ້ບ່ອນນັ່ງຕື່ມອີກ 50 ກ່ວາບ່ອນ ແລະໄດ້ກາຍມາເປັນພັກທີ່ກໍາສຽງຂ້າງຫລາຍໃນສະພາຕໍ່າ ນອກນັ້ນ ພັກ Republican ຍັງຍາດໄດ້ບ່ອນນັ່ງຕື່ມອີກໃນສະພາສູງເຊ່ນກັນ ແຕ່ກໍບໍ່ໄດ້ຕື່ມຮອດ 10 ບ່ອນທີ່ຕ້ອງການ ເພື່ອໃຫ້ໄດ້ຄວບຄຸມສະພາສູງນັ້ນ ທ່ານ Rand Paul ສັງກັດພັກ Republican ລູກຊາຍ ຂອງທ່ານ Ron Paul ອະດີດຜູ້ສະໝັກແຂ່ງຂັນປະທາ ນາທິບໍດີສະຫະລັດ ໄດ້ຊະນະທ່ານ Jack Conway ທີ່ ສັງກັດພັກ Democrat ໃນການແຂ່ງຂັນເອົາບ່ອນນັ່ງໃນ ສະພາສູງ ທີ່ລັດ Kentucky ທ່ານ Paul ກ່າວຕໍ່ພວກ ສະໜັບສະໜຸນວ່າ ການເລືອກຕັ້ງຄັ້ງນີ້ແມ່ນໄດ້ສົ່ງສານ ຫລືຂໍ້ຄວາມທີ່ແຈ້ງຂາວທີ່ສຸດ ມັນເປັນສານທີ່ດັງແລະຈະ ແຈ້ງແລະເວົ້າອອກມາຢ່າງກົງໆວ່າ ພວກເຮົາໄດ້ກັບມາເອົາ ລັດຖະບານຂອງພວກເຮົາຄືນແລ້ວ ໂດຍການໂຄສະນາຫາສຽງເລືອກຕັ້ງ ທີ່ອິງໃສ່ນະໂຍບາຍ ເກັບພາສີຕໍ່າລົງ ແລະການມີລັດຖະບານທີ່ນ້ອຍລົງ ພວກ ພັກ Republicanໄດ້ຮັບບອ່ນນັ່ງໃນສະພາຕໍ່າຫລາຍຂຶ້ນ ໃນທົ່ວປະເທດ ເຂົາເຈົ້າໃຫ້ຄໍາໝັ້ນສັນຍາວ່າ ຈະດໍາເນີນການຕັດຄ່າໃຊ້ຈ່າຍ ລົງ ແລະຕ່າວປີ້ນແຜນການຮັກສາສຸຂະພາບຂອງປະທານາ ທິບໍດີໂອບາມານັ້ນ ພວກສະມາຊິກພັກ Republican ຍັງໄດ້ຮັບບ່ອນນັ່ງໃນສະພາສູງ ຫລາຍຂຶ້ນເຊ່ນກັນ ຮວມທັງນຶ່ງບ່ອນນັ່ງໃນລັດ Illinois ບ່ອນທີ່ທ່ານ Mark Kirk ຍາດເອົາບ່ອນນັ່ງເກົ່າຂອງປະທານາທິບໍດີບາຣັກ ໂອບາມາ ມາໄດ້ນັ້ນ ແຕ່ພວກສະມາຊິກຂອງພັກ Democrat ກໍໄດ້ຊະນະໃນການແຂ່ງຂັນທີ່ສູສີກັນຢູ່ຫລາຍ ບ່ອນເຊ່ນກັນ ທ່ານນາງ Barbara Boxer ຈາກລັດ California ຊຶ່ງເປັນສະມາຊິກ ສະພາສູງມາ 3 ສະໄໝແລ້ວ ຄາດວ່າຈະໄດ້ຊະນະການເລືອກຕັ້ງຄືນອີກໃນການແຂ່ງຂັນ ກັບທ່ານນາງ Carly Fiorina ສັງກັດພັກ Republican ອະດີດຫົວໜ້າບໍລິຫານບໍລິສັດ ຄໍາພິວເຕີ້ Hewlett-Packard ແລະທ່ານ Jerry Brown ຈາກພັກ Democrat ກໍຈະ ກັບຄືນມາດໍາລົງຕໍາແໜ່ງຜູ້ວ່າການລັດ Californiaຕື່ມອີກ ຫລັງຈາກເວລາເກືອບ 30 ປີ ໂດຍໄດ້ຊະນະທ່ານນາງ Meg Whitman ຈາກພັກ Republican ຊຶ່ງເປັນອະດີດຫົວໜ້າ ບໍລິຫານບໍລິສັດ eBay ນັ້ນ ແຕ່ພວກ Republican ກໍໄດ້ຊະນະບ່ອນນັ່ງຜູ້ວ່າການລັດ ຕື່ມອີກໃນຢ່າງນ້ອຍ 10 ລັດ ຊຶ່ງແຕ່ກ່ອນເປັນຂອງພັກ Democrat ຮວມທັງລັດ Penn- sylvania, Ohio ແລະ New Mexico ທີ່ລັດ Nevada ທ່ານ Harry Reid ຜູ້ນໍາພັກສຽງຂ້າງຫລາຍໃນສະພາສູງສະຫະລັດ ກໍ ຄືພັກ Democrat ໄດ້ຊະນະທ່ານນາງ Sharron Angle ຈາກພັກ Republican ທີ່ໄດ້ ຮັບການສະໜັບສະໜຸນ ຈາກຂະບວນການ Tea Party ທີ່ນິຍົມແນວທາງເດີມ ທ່ານ Reid ຊຶ່ງເປັນອະດີດນັກມວຍສະໝັກຫລິ້ນ ກ່າວວ່າ ທ່ານໄດ້ປະເຊີນກັບການຕໍ່ສູ້ຢ່າງ ໜັກທີ່ສຸດບັ້ນນຶ່ງ ຊຶ່ງທ່ານ Reid ກ່າວດັ່ງນີ້ : ອັດຕາຄົນຫວ່າງງານໃນລັດ Nevada ແມ່ນຢູ່ໃນລະດັບສູງກວ່າ 14 ເປີເຊັນ ຊຶ່ງເປັນອັດ ຕາສູງທີ່ສຸດໃນປະເທດ ທີ່ລັດ Delaware ທ່ານນາງ Christine O'Donnell ສັງກັດຂະບວນການTea Party ເສຍໄຊໃຫ້ແກ່ທ່ານ Chris Coons ຈາກພັກ Democrat ໃນການຍາດເອົາບ່ອນນັ່ງ ໃນສະພາສູງຂອງຮອງປະທານາທິບໍດີ Joe Biden ທ່ານ John Boehner ສະມາຊິກສະພາຕໍ່າ ສັງກັດພັກ Republican ຊຶ່ງຄາດວ່າຈະໄດ້ ຂຶ້ນເປັນຜູ້ນໍາພັກສຽງສ່ວນຫລາຍໃນສະພາຕໍ່າ ແທນທ່ານນາງ Nancy Pelosi ຈາກພັກ Democrat ນັ້ນ ກ່າວໃຫ້ຄໍາໜັ້ນສັນຍາຕໍ່ປະເທດຊາດດັ່ງນີ້: ປະທານາທິບໍດີໂອບາມາ ໄດ້ໂທລະສັບຫາທ່ານ Boehner ໃນຕອນເຊົ້າມືດວັນພຸດມື້ນີ້ ສະແດງຄວາມຊົມເຊີຍທ່ານກ່ຽວກັບໄຊຊະນະຂອງພັກ Republican ແລະທ່ານໂອບາມາ ໃຫ້ຄໍາໝັ້ນສັນຍາວ່າ ຈະພະຍາຍາມຊອກຫາທາງແກ້ໄຂບັນຫາທີ່ມີຜົນປະໂຫຍດຮ່ວມກັນ ພັກຂອງປະທານາທິບໍດີຄົນໃດກໍຕາມທີ່ພວມດໍາລົງຕໍາແໜ່ງໃນປັດຈຸບັນມັກຈະເສຍການ ເລືອກຕັ້ງກາງສະໄໝໃຫ້ແກ່ພັກຄູ່ແຂ່ງ ແລະພາຍໃຕ້ ສະພາວະເສດຖະກິດທີ່ຝືດເຄືອງ ຫລາຍນີ້ ພວກສະມາຊິກພັກ Democrat ກໍໄດ້ຄາດໄວ້ລ່ວງໜ້າແລ້ວວ່າ ຈະເສຍບ່ອນ ນັ່ງນັ້ນ ທ່ານ Marco Rubio ທີ່ຊະນະບ່ອນນັ່ງໃນສະພາສູງສະຫະລັດ ໃນລັດ Florida ໃນການແຂ່ງຂັນກັບຜູ້ສະໝັກອີກ 2 ຄົນນັ້ນ ເຕືອນເພື່ອນສະມາຊິກພັກ Republican ບໍ່ໃຫ້ພາກັນໝັ້ນໃຈເກີນໄປ ໂດຍທ່ານ Rubio ກ່າວດັ່ງນີ້: ທ່ານ Rubio ກ່າວວ່າ ປະເທດໄດ້ດໍາເນີນໄປໃນທິດທາງທີ່ຜິດ ແລະທັງສອງພັກການເມືອງ ຕ່າງກໍມີສ່ວນຮັບຜິດຊອບນໍາກັນ